MICRO วิ่ง 5% โบรกฯ แนะซื้อเป้า 5.90 บ. ชี้กำไรโตเด่น รับสินเชื่อรถบรรทุกขยายตัว
MICRO วิ่ง 5% โบรกฯ แนะซื้อเป้า 5.90 บ. ชี้กำไรโตเด่น รับพอร์ตสินเชื่อรถบรรทุกขยายตัว ล่าสุดอยู่ที่ 5.25 บาท บวก 0.25 บาท หรือ 5% มูลค่าซื้อขาย 28.57 ล้านบาท
MICRO วิ่ง 5% โบรกฯ แนะซื้อเป้า 5.90 บ. ชี้กำไรโตเด่น รับพอร์ตสินเชื่อรถบรรทุกขยายตัว ล่าสุดอยู่ที่ 5.25 บาท บวก 0.25 บาท หรือ 5% มูลค่าซื้อขาย 28.57 ล้านบาท
12 ม.ค. 2564

ผู้สื่อข่าวรายงานว่า ราคาหุ้น บริษัท ไมโครลิสซิ่ง จำกัด (มหาชน) หรือ MICRO ล่าสุด ณ เวลา 15.31 น. อยู่ที่ 5.25 บาท บวก 0.25 บาท หรือ 5% สูงสุดที่ 5.30 บาท ต่ำสุดที่ 5 บาท ด้วยมูลค่าซื้อขาย 28.57 ล้านบาท

ทั้งนี้ บล.เคจีไอ (ประเทศไทย) ระบุในบทวิเคราะห์ แนะนำ “ซื้อ” MICROราคาเป้าหมาย 5.90 บาท/หุ้น ประเมินแนวรับ 4.9 บาท / แนวต้าน 5.2  5.3 บาท Trailing stop 4.8 บาท ประเมินแนวโน้มกำไรโต 29% CAGR ปี 2563-2566 จากสถาบันการเงินปลดล๊อกเพดาน DE ratio จาก 1.5 เท่า เป็น 2.0 เท่า และ คาดพอร์ตสินเชื่อรถบรรทุกมือสองจะขยายตัวแตะระดับ 5 พันล้านบาทในปี 2565 (คาดปี 2563 พอร์ตสินเชื่อแตะ 2.45 พันล้านบาท)
อีกทั้งตลาดสินเชื่อรถบรรทุกมือสองใหญ่ราว 2 หมื่นล้านบาท ขณะที่ MICRO มี Market share เพียงราว 5-10% และผู้ปล่อยสินเชื่อฯ ส่วนใหญ่เป็นผู้ประกอบการรายเล็ก ประเมินแนวโน้มอัตราดอกเบี้ยนโยบายต่ำต่อเนื่อง และมีโอกาสลดลงอีก